[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000003", "text": "Ar 10 Ebrill, croesawodd y Grw\u0302p E-ddysgu 26 aelod o staff o bob rhan o\u2019r Brifysgol i\u2019r Gynhadledd Fach eleni. Thema\u2019r Gynhadledd eleni oedd Addysg Gynhwysol a chafwyd chwe chyflwyniad yn amrywio o ganllawiau ymarferol ar sut i greu dogfennau hygyrch, i weithio gyda myfyrwyr niwroamrywiol. Oherwydd yr amrywiaeth eang o bynciau a drafodwyd, rhannwyd y crynodeb hwn yn ddwy ran, gyda rhan 1 yn trafod y tri chyflwyniad cyntaf. Darperir crynodeb o\u2019r tri chyflwyniad olaf yn y postiad blog nesaf."}, {"text_idx": "#000004", "text": "Agorodd y gynhadledd gyda chyflwyniad wedi\u2019i recordio gan Dr Rob Grieve. Mae Dr Grieve yn uwch ddarlithydd mewn Ffisiotherapi ym Mhrifysgol Gorllewin Lloegr, Bryste. Yn ogystal a\u0302\u2019i ymchwil academaidd, mae Dr Grieve hefyd yn cynnal gweithdai o\u2019r enw Stand Up and Be Heard. Mae\u2019r gweithdai hyn yn canolbwyntio ar helpu myfyrwyr y mae arnynt ofn siarad yn gyhoeddus, a bod hynny\u2019n effeithio ar asesiadau sy\u2019n cynnwys elfen gyflwyno. Ategodd Dr Grieve ei gyflwyniad gydag ymchwil a gynhaliwyd gan Marinho et al (2017) a nododd fod gan 64% o fyfyrwyr israddedig (allan o sampl o 1,135) ofn siarad yn gyhoeddus, ac y byddai 89% ohonynt wedi hoffi cael arweiniad a chymorth ychwanegol gan eu sefydliadau ar siarad yn gyhoeddus. Wrth gloi ei gyflwyniad, eglurodd Dr Grieve strategaethau i staff a fyddai\u2019n helpu i gynorthwyo myfyrwyr a\u0302 siarad yn gyhoeddus a chyflwyniadau asesedig. Awgrymodd y dylid:"}, {"text_idx": "#000005", "text": "Cydnabod bod ar lawer o fyfyrwyr ofn siarad yn gyhoeddus ar gyfer asesiadau modiwl, ac yn gyffredinolHeblaw am ein ro\u0302l yn dysgu pwnc, gallwn gynorthwyo myfyrwyr (neu eu cyfeirio ymlaen) [...] i leihau eu hofn o siarad yn gyhoeddusMae rhoi cyflwyniadau a siarad yn gyhoeddus yn sgiliau bywyd trosglwyddadwy sy\u2019n gwneud myfyrwyr yn fwy cyflogadwy; nid dim ond ar gyfer asesiadau y\u2019u defnyddir"}, {"text_idx": "#000006", "text": "Yn ogystal a\u0302 hyn, nododd Dr Grieve nad oes rhaid i gyflwyniadau fod yn berffaith. Y neges allweddol i\u2019w chyfleu i fyfyrwyr yw i fod yn nhw eu hunain wrth wneud cyflwyniadau, ac i fod yn awthentig. Bu\u2019r gweithdai a gynhaliodd Rob yn hynod lwyddiannus i fyfyrwyr, yn enwedig y rhai a oedd yn mynd ymlaen i roi cyflwyniadau asesedig. Gallwch gael rhagor o wybodaeth am y gweithdai yma."}, {"text_idx": "#000007", "text": "Yn dilyn ymlaen o gyflwyniad Dr Grieve, cafwyd cyflwyniad gan Dr Debra Croft ar y gwaith y mae\u2019r Ganolfan Ehangu Cyfranogiad a Chynhwysiant Cymdeithasol wedi\u2019i wneud i ymgorffori Sgiliau Craidd yn eu cwricwlwm yn y Brifysgol Haf. Cyflwynir y modiwl Sgiliau Craidd yn Wythnos 1 y cwrs yn bennaf, ac mae\u2019n fodiwl yn ei rhinwedd ei hun. Nod y modiwl yw rhoi i fyfyrwyr y sgiliau astudio a\u2019r sgiliau bywyd y bydd eu hangen arnynt yn ystod gweddill eu hamser yn y Brifysgol Haf a thu hwnt. O ystyried cyfyngiadau amser rhaglen y Brifysgol Haf, nid oes modd ymgorffori\u2019r sgiliau craidd yn y cwricwlwm pwnc-benodol, felly mae angen i\u2019r holl fyfyrwyr gymryd y modiwl Sgiliau Craidd."}, {"text_idx": "#000008", "text": "Aeth y ti\u0302m ati i ddiwygio\u2019r modiwl yn llwyr yn 2016-17, ar sail yr adborth a ddarparwyd gan fyfyrwyr a staff, a\u2019i sgo\u0302r isel o ran boddhad myfyrwyr. O ganlyniad, cynyddodd cyfradd boddhad y modiwl Sgiliau Craidd i 80% yn 2016, 80au% uchel yn 2017, a 94% yn 2018. Priodolwyd llwyddiant y modiwl i\u2019r newidiadau a wnaed gan y ti\u0302m dysgu. Y gwahaniaeth mwyaf yn 2018 oedd y newid i\u2019r modd y cyflwynwyd y modiwl. Defnyddiwyd grwpiau caeedig ar Facebook i gyfathrebu a\u0302 myfyrwyr amrywiol, gan wneud defnydd llawn o Blackboard a Turnitin ar gyfer aseiniadau. Rhoddai\u2019r modiwl Sgiliau Craidd bwyslais ar yr elfen gynhwysol a gwahaniaethau dysgu, gan alluogi tiwtoriaid i ymgorffori gofynion yn eu dysgu. Mae\u2019r asesiadau wedi\u2019u safoni ac wedi\u2019u cynllunio i fod yn gynhwysol o\u2019r cychwyn sy\u2019n golygu bod pawb yn gwneud yr un asesiad. Maent hefyd yn defnyddio cwisiau Blackboard sy\u2019n cael eu marcio\u2019n awtomatig ar gyfer sgiliau hyfforddi a TG. Ceir rhagor o wybodaeth am waith y Ganolfan Ehangu Cyfranogiad a Chynhwysiant Cymdeithasol yma."}, {"text_idx": "#000009", "text": "Cyflwynwyd y drydedd a\u2019r olaf o sesiynau hanner hwn y gynhadledd gan Janet Roland a Caroline White o\u2019r Gwasanaethau Cymorth i Fyfyrwyr a Gyrfaoedd. Nod eu cyflwyniad, Teaching for Everyone: Neurodiversity and Inclusive Practices, oedd darparu\u2019r sgiliau ymarferol sydd eu hangen i greu gweithgareddau dysgu ac addysgu ar gyfer myfyrwyr niwroamrywiol. Agorodd y gweithdy gydag ymarfer i dorri\u2019r ia\u0302. Mewn parau, gofynnwyd i\u2019r cyfranogwyr labelu eu hunain \u2018A\u2019 a \u2018B\u2019. Yn gyntaf, gofynnwyd i bob \u2018A\u2019 siarad am eu gwyliau diwethaf am 1 munud gyda \u2018B\u2019. Wedyn, gofynnwyd i bob \u2018B\u2019 siarad am eu gwyliau diwethaf gydag \u2018A\u2019, ond heb ddefnyddio unrhyw air sy\u2019n cynnwys y llythyren \u2018E\u2019. Yna, rhoddwyd amlen i\u2019r cyfranogwyr yn cynnwys termau am ymddygiad niwroamrywiol a\u2019u nodweddion, a gofynnwyd iddynt baru\u2019r labeli a\u0302\u2019r nodweddion perthnasol. Bu\u2019r cyflwyniad hwn gyfle i\u2019r cyfranogwyr ystyried y gwahanol broffiliau niwroamrywiol a strategaethau y gellir eu defnyddio i greu profiad dysgu mwy cynhwysol."}]